সাবেক তত্ত্বাবধায়ক সরকারের উপদেষ্টা এ বি মির্জ্জা আজিজুল ইসলাম বলেন, একটি শ্রেণি অবৈধ অর্থ লুকানোর জন্য বিদেশের বিভিন্ন ব্যাংকে টাকা জমা করছে। এ ক্ষেত্রে আন্তর্জাতিক বাণিজ্যের আড়ালে কম অথবা অতিমূল্য ঘোষণার মাধ্যমে টাকা পাচার করা হয়। বাংলাদেশ ফাইন্যান্সিয়াল ইন্টেলিজেন্স ইউনিটের (বিএফআইইউ) এগুলো খতিয়ে দেখা উচিত। তবে সুইজারল্যান্ডের ব্যাংকগুলোতে আমানতকারীদের গোপনীয়তা রক্ষা করার বিষয়ে আইন অনেক কড়া। বিশেষ বিশেষ ক্ষেত্রে তারা এই আইন শিথিল করে। বিএফআইইউ, কাস্টমস কর্তৃপক্ষ, আইন মন্ত্রণালয়, অর্থ মন্ত্রণালয় সবাই সম্মিলিতভাবে চেষ্টা করতে হবে।